Bird Song Guest House | LekkeSlaap
Birdsong Guest House is in die lieflike, landelike omgewing Hennopsriviervallei, Gerardsville, Centurion geleë. Die gastehuis bied gesellige verblyf in 'n pragtige huis omring deur luisterryke tuine met volop voëllewe.
Dié gastehuis beskik oor 7 eenhede met slaapplek vir altesaam 14 gaste. Elke eenheid het 'n en suite-badkamer, 'n plafonwaaier, 'n verwarmer, en koffie- en teemaakgeriewe.
Die ruim sitkamer het 'n TV met DStv, gemaklike meubels en 'n kaggel vir koue wintersaande. 'n Reuse-onthaalarea en eerlikheidskroeg is ook beskikbaar. Gaste kan gerus op die dekstoele langs die swembad ontspan.
Geriewe in die omgewing sluit 'n gholflandgoed, verskeie trou-venues en spa-geriewe, die Hartbeespoortdam, Monte Casion in Fourways, Midrand en Centurion in.
Let asb. daarop dat gaste verantwoordelik gehou sal word vir enige skade wat aan die perseel gerig word gedurende hul verblyf.